उल्लेखनीय है कि जियो की यह नई पेशकश ऐसे समय में आई है, जबकि भारतीय दूरसंचार नियामक प्राधिकरण (ट्राई) ने उसकी तीन महीने की रियायती पेशकश पर हाल ही में रोक लगा दी थी. कंपनी का कहना है कि जो लोग प्राइम की सदस्यता नहीं ले पाए, वे अब 408 और 608 रुपये (जियो प्राइम व रिचार्ज शुल्क) चुकाकर वही सुविधाएं जारी रख सकते हैं. वहीं भारती एयरटेल ने जियो की इस पेशकश पर आपत्ति जताते हुए उम्मीद जताई है कि प्राधिकार (ट्राई) इस पर कार्रवाई करेगा जो कि उसके निर्देश का खुला उल्लंघन है.